section_heading: Djela
paragraph_text: Autor je mnogih misa, litanija i skladbi posvećenih svecima i mučenicima katoličke crkve: Hrvatske pučke mise u čast bl. Alojzija Stepinca – u spomen hrv. braniteljima, Misa Zaštitniku Hrvatske, Misa Hrvatskim mučenicima, pjesme Svetoj Ani suzaštitnici Samobora (glazba Ž. Bradić), Male litanije sv. Ane (glazba Ž. Bradić), skladbe sv. Judi Tadeju i Šimunu, skladbe bl. Ivanu Merzu, libreta „Dizma i Gesta“ (pasionska baština), Vukovarski križni put. Autor je i tekstova bulama u temeljima novih crkvi u Lasinji, Samoborskom Lugu, obnovljenoj kapelici u samoborskom franjevačkom samostanu, SOS Lekeniku i dr. Napisao je sedamdesetak pjesama o Samoboru, od kojih je 39 uglazbljeno.